‎ราวปี 1999 นักวิจัยชาวอิตาลีคนนึง ‎ที่ไม่เป็นที่รู้จักในวงกว้าง
‎พูดไว้ในที่ประชุมนานาชาติเกี่ยวกับการมีอายุยืน
‎และรายงานว่ามีการกระจุกตัว ‎ที่น่าทึ่งของผู้มีอายุร่วมร้อย
‎ที่จริงมันยอดเยี่ยมซะจน
‎สมาชิกหลายคนในการประชุมวิทยาศาสตร์ครั้งนั้น
‎ปฏิเสธที่จะเชื่อเขา
‎ชายคนนั้นคือ ดร.จิอานนี เพส
‎ในรายงานนั้น เขาบอกว่า ‎ที่ซาร์ดิเนีย อิตาลี เขาพบพื้นที่แห่งหนึ่ง
‎มีคนอายุเกิน 100 ปี มากกว่า ‎เกือบสิบเท่าจากที่เราคิดว่าจะเจอ
‎ในประชากรกลุ่มใกล้เคียงกันในสหรัฐอเมริกา
‎ที่น่าตื่นเต้นไปกว่านั้น ‎เขาทำแผนที่ด้วย และทุกครั้งที่เขาพบสถานที่
‎ซึ่งมีการกระจุกตัว ‎ของคนอายุร่วมร้อยมากกว่าปกติ
‎เขาจะทำจุดสีน้ำเงินไว้
‎ในบริเวณหนึ่ง มีจุดสีน้ำเงินมากเสียจน ‎มันรวมตัวกันเป็นก้อนสีน้ำเงิน
‎และนั่นคือที่มาของชื่อ บลูโซน
‎ตอนนั้นผมอยู่โอกินาวะ
‎ที่ซึ่งผมเพิ่งเริ่มสำรวจว่าทำไมคนที่นี่ถึงอายุยืนนัก
‎ตอนที่ผมได้ยินเรื่องบลูโซน ‎มันมีแค่หมู่บ้านในชนบทสักหกแห่งเท่านั้น
‎ผมสงสัยว่าที่นั่นอาจให้เบาะแสใหม่ๆ
‎และผมก็รู้ว่าทางเดียวที่จะรู้แน่
‎คือเดินทางไปที่นั่นและสืบค้น
‎(ซาร์ดิเนีย อิตาลี)
‎(อยู่ถึง 100: ความลับของบลูโซน)
‎(ซาร์ดิเนีย อิตาลี)
‎บาวนีเป็นหมู่บ้านตั้งในทำเลดี
‎กลางโขดหินแข็งแกร่ง
‎เหนือพื้นที่ราบ
‎ใต้ภูเขา ล้อมรอบด้วยชายฝั่ง
‎ทุกคนที่ผ่านมาจะหยุดแวะ ‎เพื่อชมความงามของสถานที่นี้
‎ช่างสวยจริงๆ
‎ทุกคนที่ผ่านมากระหายอยาก
‎จะชมความสวยงามและทิวทัศน์ของที่นี่
‎(ปิเอโตร กาบราส)
‎(อายุ 96)
‎อย่างที่เห็น กลุ่มคนอายุยืน ‎ในเขตบลูโซนส่วนใหญ่อยู่ในแถบภูเขา
‎- สังเกตเห็นอะไรไหม ‎- ใช่เลย
‎ระดับความสูงเป็นสมมติฐานแรกของเรา ว่าไหม
‎มันเป็นสมมติฐานที่รอการพิสูจน์
‎เราพบหลายหมู่บ้าน ‎อยู่ที่ระดับความสูงเกิน 700 เมตร
‎- เมตร ใช่ หรือ 2,200 ฟุต ‎- ใช่เลย
‎แต่ระดับความสูงอาจไม่ใช่คำอธิบายในเรื่องนี้
‎อรุณสวัสดิ์
‎มาได้จังหวะพอดี เราทำอาหารเสร็จแล้ว
‎ฉลองสักหน่อย
‎อรุณสวัสดิ์ครับ
‎อรุณสวัสดิ์
‎คุณกำลังทำอะไรครับ
‎กาตูลี
‎หวานไหมครับ
‎ไม่ ไม่หวาน
‎มันฝรั่งกับชีส
‎เธอคิดว่าเธอสุขภาพดี ดีมากหรือดีเยี่ยมครับ
‎เมื่อประเมินตัวเอง
‎ก็ดี ดีนะ ไม่ถึงกับยอดเยี่ยม
‎มันยอดเยี่ยมไม่ได้อยู่แล้ว
‎(วิตตอเรีย เมอโร อายุ 94)
‎เธอคิดว่าทำไมเธอถึงอายุยืนและแข็งแรงขนาดนี้
‎สำหรับฉัน อย่างที่บอกไปแล้ว ‎เพราะศรัทธาและความหวัง
‎นั่นแหละ ไม่ใช่เพราะฉันแข็งแรงมากมาย
‎คุณไปโบสถ์บ่อยแค่ไหน
‎ทุกวัน
‎ถ้าฉันเดินช้าๆ ก็สักสิบนาที
‎คืออย่างนี้ ผมพบว่ามันสุดยอดเลย ‎เพราะผมรู้ว่าจากบ้านเธอน่ะ
‎โบสถ์อยู่บนเนินเขา
‎สมัยฉันยังเด็ก ตรงนี้มีแต่ทุ่งข้าวสาลี
‎จำได้ไหมว่าไปรษณีย์เคยอยู่ตรงนี้
‎- จำได้ ‎- คุณลาวิเนียทำงานที่นั่น
‎ใช่ ฉันจำได้
‎สวัสดี
‎จะไปไหน ออกไปเดินเล่นเหรอ
‎รู้สึกว่า 99% ของเส้นทางทุกแห่งในบลูโซน
‎ไม่เดินขึ้นเขาก็ลงเขา
‎มีหมู่บ้านอีกหลายแห่งอยู่ตีนเขา
‎แต่พวกเขาไม่ได้มีอายุขัยยืนยาวเป็นพิเศษ
‎จิอานนีจึงศึกษาเรื่องนี้อย่างจริงจัง
‎เขาสัมภาษณ์คนอายุร่วมร้อยประมาณ 300 คน
‎แล้วเขาก็เชื่อมโยงเรื่องนั้น ‎กับระดับความสูงของหมู่บ้าน
‎และพบข้อมูลชัดเจนว่า
‎หนึ่งในปัจจัยสำคัญที่สุดของสังคมอายุยืน
‎คือความสูงชันของหมู่บ้านคุณ
‎ดังนั้นความสูงชันจึงสำคัญมาก ‎คุณจะเห็นได้จากตรงนี้
‎แค่เดิน
‎คุณก็ใช้พลังงานมากกว่าปกติแล้ว
‎บ้านหลายหลังมีสองชั้น สามหรือสี่ชั้น
‎ทุกวันต้องเดินขึ้นลงบันได 30 ขั้น
‎ใครจะไปคิดว่าความสูงชัน ‎ของหมู่บ้านจะสัมพันธ์กับการมีอายุยืน
‎ไม่มีสักคนที่มีกล้ามใหญ่ ‎หรือแข่งไตรกีฬาได้ พวกเขาแค่เดินได้
‎ผมเลยคิดย้อนไปถึงโอกินาวะ ‎และการที่พวกเขาทำสวนแทบทุกวัน
‎และลุกนั่งจากพื้น ผมเห็นสิ่งหนึ่งที่ตรงกัน
‎พวกเขาไม่รู้ตัวด้วยซ้ำว่ากำลังออกกำลังกาย
‎พวกเขาเคลื่อนไหวตามธรรมชาติทั้งวัน
‎คนส่วนใหญ่ใช้เวลานั่งกับที่ประมาณครึ่งวัน
‎เราลงจากรถไปที่โต๊ะทำงานแล้วก็ไปที่โซฟา
‎และการที่ร่างกายอยู่เฉยคราวละนานๆ
‎เพิ่มความเสี่ยงเป็นโรคเบาหวานและโรคหัวใจ
‎ซึ่งต่างก็ทำให้ชีวิตเราสั้นลง
‎แต่ที่ซาร์ดิเนีย
‎มีผู้ป่วยโรคเหล่านี้เพียงเล็กน้อยเท่านั้น
‎พวกเขาจึงมีอายุยืนกว่า
‎นี่เป็นเบาะแสที่น่าสนใจ
‎ถ้าเราอยากมีอายุยืน ‎แทนที่จะจ่ายค่าสมาชิกยิมแพงๆ
‎อาจเริ่มด้วยการเลิกใช้ลิฟต์แล้วเดินขึ้นบันไดแทน
‎(ซาร์ดิเนีย ความสูงชัน)
‎ที่จริงบลูโซนที่ซาร์ดิเนียอยู่ในภูมิภาคบาร์บาจา
‎ซึ่งมาจากคำเดียวกันกับ ‎ "บาร์บาเรียน" คนเถื่อน
‎เมื่อประมาณ 13,000 ปีก่อน ‎มีประชากรตั้งถิ่นฐานอยู่ทั่วเกาะแห่งนี้
‎ต่อมาก็คือการมาถึงของชาวฟินิเชีย
‎ตามด้วยพวกโรมัน
‎และชาวอาหรับ ซึ่งทุกคลื่นคนแต่ละระลอก
‎พวกเขาพยายามปราบปราม ‎ประชากรที่อยู่อาศัยแต่เดิมกลุ่มนี้
‎ในที่สุด ผู้คนพื้นเมืองก็ย้ายไปอยู่บนที่สูง
‎ไม่มีใครอยากยุ่งกับคนที่นี่นัก ‎เพราะขึ้นชื่อเรื่องความดุร้าย
‎คนแปลกหน้าหมายถึงปัญหา ‎ดังนั้นเมื่อมีคนต่างถิ่นพลัดเข้ามาบนเขานี้
‎ก็มักจะลงเอยด้วยการปะทะกับคมดาบ
‎และเป็นเวลา 2,000 ปีที่ ‎วิถีชีวิตแบบนี้บ่มเพาะประเพณีชุดหนึ่ง
‎ระเบียบปฏิบัติแบบหนึ่ง
‎ค่านิยมชุดหนึ่ง อาหารบางอย่าง
‎สิ่งที่เราเห็นตอนนี้ไม่ต่างมากนัก
‎จากสิ่งที่เกิดขึ้นที่นี่เมื่อพันปีก่อน
‎มันร้อนขึ้นไหม
‎มันเร่งให้ร้อนขึ้นไม่ง่ายเลย
‎เธอต้องคุไฟทิ้งไว้สักพัก
‎เธอไม่ถนัดงานนี้จริงๆ
‎เกลืออยู่ไหน
‎แล้วหัวหอมล่ะ
‎ถ้าคุณอยากรู้ว่าชาวซาร์ดิเนีย ‎กินอะไรถึงอยู่ร่วม 100 ปี
‎หนึ่งในสถานที่เหมาะจะไปสำรวจที่สุด ‎คือในครัวของผู้อาวุโสเหล่านี้
‎พวกเธอทำอาหารแบบเดิมมาหลายชั่วคน
‎แต่สิ่งที่ทำให้ผมตกใจมากคือพาสตากับขนมปัง
‎คนอเมริกันแบบผมถึงกับคิด "เดี๋ยวนะ"
‎"คาร์บคือศัตรูไม่ใช่เหรอ"
‎พวกขนมปัง พาสตา
‎ทุกคนรู้ดีว่ามันคือคาร์โบไฮเดรต ‎ที่แปรเป็นน้ำตาลง่ายๆ
‎แต่ประเด็นคือวิธีการเตรียมคาร์บพวกนี้ต่างหาก
‎ยกตัวอย่างเช่น ขนมปังซาวโด ‎เวลาทำขนมปังซาวโด
‎กระบวนการนี้แตกต่างจากขนมปังขาวทั่วไปมาก
‎เพราะขนมปังซาวโดมีเชื้อแบคทีเรีย ‎ที่เรียกว่าแลคโตบาซิลัส
‎ซึ่งช่วยลดปริมาณน้ำตาลของอาหารทั้งมื้อ
‎นั่นหมายความว่าขนมปังซาวโด ‎ช่วยลดการดูดซึมน้ำตาล
‎และคงเป็นสาเหตุให้ที่นี่ ‎มีอัตราคนป่วยโรคเบาหวานน้อยกว่าที่อื่น
‎จึงทำให้มีอายุยืนกว่า
‎ที่นี่ส่วนใหญ่คุณจะเห็นคาร์โบไฮเดรตเชิงซ้อน
‎เช่น ธัญพืช ผักใบเขียว และถั่วต่างๆ
‎มีเนสโตรเนเป็นเมนูหลัก ‎บนโต๊ะอาหารของที่นี่มาหลายศตวรรษ
‎มีเนสโตรเนคืออะไร ‎ส่วนผสมหลักคือถั่ว บางครั้งก็มีพาสตา
‎และผักต่างๆ ที่หาได้
‎อะไรก็ได้ที่เก็บได้จากสวน
‎ส่วนผสมทั้งหมดให้ไฟเบอร์หลากหลายมาก
‎ป้องกันการอักเสบ ‎และเสริมระบบภูมิคุ้มกันให้แข็งแรง
‎จะเป็นไรไหมถ้าผม…
‎ดูนี่สิ
‎สิ่งที่พวกเขากินอยู่ทุกวัน
‎ซึ่งเป็นปริมาณแคลอรี่ส่วนใหญ่ที่ได้รับ
‎คือซุปผักแสนอร่อยหม้อนี้
‎เช่นเดียวกับที่คนโอกินาวะกินมันม่วง
‎ชาวซาร์ดิเนียก็กินอาหารที่มีคาร์บสูง
‎ซึ่งมันทำให้ผมคิดอย่างนี้
‎คาร์บอาจไม่ได้เลวร้าย ‎ถ้ารู้จักปรุงอย่างเหมาะสม
‎(ซาร์ดิเนีย คาร์บชั้นดี)
‎ในสุสานนี้มีคนที่อยู่ถึงร้อยปีกี่คน
‎ผมนับได้เกือบ 30 คน
‎- อายุร่วมร้อย 30 คนเหรอ ‎- ใช่แล้ว
‎เดี๋ยวนะ นี่ 103 ปีใช่ไหม
‎ปี 1880 ถึง...
‎ใช่แล้ว
‎- อายุ 103 ‎- อายุ 103
‎อายุ 103 ปีหลายคนเลย
‎จิอานนีคงคิด "แปลกตรงไหน"
‎บางครั้งคุณอาจพบสุสานคู่สามีภรรยา
‎ที่อายุร่วมร้อยทั้งคู่
‎ใช้เวลาไม่นานผมก็พบว่า ‎สุสานทุกแห่งในซาร์ดิเนีย
‎ูผู้ตายเคยมีอายุยืนยาว
‎แต่พอพิจารณาให้ดี ‎ผมสังเกตเห็นบางอย่างที่น่าสนใจมาก
‎ตามสถิติแล้วผู้หญิงมักจะอายุยืนกว่าผู้ชาย
‎ในอเมริกา คนอายุร่วมร้อยเพศชายหนึ่งคน
‎จะมีคนอายุร่วมร้อยเพศหญิงห้าคน
‎แต่ที่ซาร์ดิเนีย สัดส่วนคือหนึ่งต่อหนึ่ง
‎ที่นี่มีจำนวนผู้ชายอายุร่วมร้อยปีมากที่สุดในโลก
‎ผมมีป้าสองคน คนนึงตายตอน 103 ปี ‎อีกคนตายตอน 102 ปี
‎แล้วพวกคุณอายุเท่าไหร่ครับ
‎เขาอายุเยอะแล้ว
‎ยังไม่เยอะขนาดนั้น
‎ที่นี่มีอะไรกันนะ
‎ผู้ชายเหล่านี้ทำอะไรเป็นพิเศษงั้นเหรอ
‎พวกเขาไม่ใช่ชาวไร่ พวกเขาไม่ใช่ช่างฝีมือ
‎พวกเขาไม่ได้ทำธุรกิจบาร์หรือร้านอาหาร
‎กลายเป็นว่าพวกเขาเลี้ยงแกะ ‎สืบทอดกันมาแต่เดิม
‎(จีโน ลอคซี อายุ 93)
‎ก่อนอื่น เรารีดนม
‎เช้าตรู่ตอนฟ้าสาง
‎เมื่อก่อนตรงนั้นยังไม่มีกำแพง
‎เราเลยต้องตามพวกมันไปทุกที่
‎แล้วการเลี้ยงแกะมันมีอะไรดี
‎ถึงช่วยให้ผู้ชายที่นี่มีอายุยืนได้
‎พวกเขาใช้เวลาอยู่กับสัตว์เลี้ยง ‎พวกเขาเดินไปทั่วเนินเขา
‎พวกเขางีบหลับ
‎และเมื่อเลิกงานก็มักจะกลับเข้าหมู่บ้าน
‎ดื่มไวน์สักแก้วกับเพื่อนฝูง
‎ผู้ชายในซาร์ดิเนียมีงานทำ
‎แต่ดูเหมือนพวกเขา ‎ไม่ได้เคร่งเครียดกับงานเป็นพิเศษ
‎ความเครียดคือปุ่มที่สมองกดสั่งงาน
‎ซึ่งเป็นกลไกพื้นฐานของร่างกาย ‎เมื่อเจอสถานการณ์ที่เลวร้ายที่สุด
‎ทันทีที่เราเครียด กลูโคสในเลือดก็จะพุ่งสูง
‎ว้าว
‎ตัวชี้วัดระดับการอักเสบก็จะพุ่งสูงขึ้น
‎เราค้นคว้าจนรู้สาเหตุของสิ่งนี้
‎คือถ้าคุณกำลังวิ่งหนีสัตว์สักตัวแล้วคุณได้แผล
‎กระบวนการป้องกันตัวนี้จะช่วยชีวิตคุณไว้
‎- เวลาเราเครียดเหรอ ‎- เวลาเครียด
‎ดูเหมือนจะเป็นประโยชน์
‎มันเป็นประโยชน์ตราบใดที่เกิดขึ้นในระยะสั้น
‎ปัญหาคือทันทีที่คุณกดปุ่มนั้นค้างไว้นานๆ
‎ก็จะเป็นผลเสีย
‎ความเครียดต่อเนื่องหรือเรื้อรัง
‎อาจทำให้เกิดโรคเกี่ยวกับ ‎หัวใจและหลอดเลือดและโรคอื่นๆ
‎ไม่ใช่ว่าคนเลี้ยงแกะเหล่านี้ไม่มีความเครียด
‎พวกเขาดูเหมือนไม่ได้เครียดเรื้อรังเท่านั้น
‎ในการสำรวจความเครียด ‎ประจำวันของผู้คนแต่ละประเทศทั่วโลก
‎รายงานผลของคนอเมริกันออกมาตรงกันข้าม
‎คนอเมริกันมีความเครียด ‎สูงกว่าค่าเฉลี่ยโลก 20%
‎ความเครียดจะเป็นประโยชน์ก็ต่อเมื่อ
‎เราเอาชนะความเครียด
‎ด้วยการเผชิญหน้า
‎ทุกวันนี้ ในสังคมเมือง
‎ที่สื่อสารผ่านโซเชียลมีเดีย สื่อใหม่ๆ
‎เราได้รับรู้ปัญหาทั้งหมดบนโลกนี้
‎นี่คือปัญหาที่คุณลงมือควบคุมไม่ได้
‎แต่คุณควบคุมวิธีเลี้ยงแพะได้
‎เพื่อให้ฝูงแพะของคุณแข็งแรง
‎และความรู้สึกที่ได้เผชิญปัญหา
‎ที่อยู่ตรงหน้าซึ่งคุณสามารถแก้ไขได้นี่เอง
‎มีส่วนสำคัญทำให้สุขภาพจิตดี
‎สมองแจ่มใสและปรับตัวรับความเครียดได้
‎คนส่วนใหญ่ในโลกถูกผลักดัน ‎ให้ก้าวหน้าด้วยการทำงานหนัก
‎หามรุ่งหามค่ำ
‎ที่ซาร์ดิเนีย สิ่งสำคัญ ‎ไม่ได้อยู่ที่พวกเขาทำมากแค่ไหน
‎สำคัญที่พวกเขาทำยังไง
‎(ซาร์ดิเนีย ควบคุมความเครียด)
‎เบาะแสอีกอย่างคือ ‎ปกติเมื่อเราเห็นที่ไหนมีคนชราจำนวนมาก
‎เราจะเห็นบ้านพักคนชรามากตามไปด้วย
‎แต่ไม่ใช่ที่นี่
‎ที่จริง ผมไม่เคยเห็น ‎บ้านพักคนชราในบลูโซนนี้เลย
‎แล้วถ้าไม่มีบ้านพักคนชราดูแลคนชรา
‎ที่ไหนล่ะจะดูแลพวกเขา
‎(จิอูเลีย ปิซานู อายุ 101)
‎ฉันไม่เคยชอบเรียนเขียนหนังสือที่โรงเรียนเลย
‎ตอนนี้เธอไม่ยอมคืนปากกาให้คุณแล้ว
‎เธอใกล้เขียนเสร็จแล้ว
‎คุณเพิ่งฉลองวันเกิดครบ 101 ปีเหรอครับ
‎ตอนฉันอายุ 80 น่ะ
‎ผู้หญิงคนหนึ่งถามฉันเรื่องเงินบำนาญหลังเกษียณ
‎ทุกคนในครอบครัวฉันตายในวัยแปดสิบ
‎ฉันเลยบอกว่า "ใกล้ตายแล้ว ‎จะเอาเงินบำนาญไปทำไม"
‎ตอนนี้ฉันเลยพลาดเงินบำนาญไป 21 ปี
‎แต่ได้อายุยืน
‎เธอเป็นโสดมาตลอดหรือเปล่า
‎ใช่ๆ
‎ป้าเป็นโสดมาตลอดใช่ไหม ป้าจิโอ
‎- ใช่ ‎- จริง เธอเป็นโสดมาตลอด
‎เธอโสดมาตลอด
‎เราผลัดกันมาดูแลเธอทุกวัน
‎เราพาเธอไปเดินเล่น เราทำอาหารให้เธอ
‎สมัยเธออายุน้อยกว่านี้ ‎หลานๆ ก็จะชวนเธอไปกินมื้อเที่ยง
‎เราไม่เคยทิ้งเธอไว้คนเดียวในวันอาทิตย์
‎แม้เราจะวุ่นกับลูกๆ
‎เราเห็นเธอเหมือนแม่ของเรามาตลอด
‎เธอไม่มีลูกของตัวเอง แต่เธอดูแลเรา
‎ครั้งหนึ่งเธอป่วยหนัก
‎เราพาเธอไปโรงพยาบาล
‎และที่โรงพยาบาล
‎เธอเอาแต่หันหน้าเข้ากำแพง
‎และไม่ยอมพูดกับใคร
‎เธอไม่ยอมพูดอะไรเลย ‎เรารู้ว่าเรากำลังจะเสียเธอไป
‎เราก็เลยเริ่มจับกลุ่มผลัดกันมาเยี่ยมเธอ
‎ป้อนอาหารเธอ
‎เราประคองเธอขึ้นมา
‎เพราะเธอกินเองไม่ได้
‎เธอคงตายแล้วถ้าถูกทอดทิ้งในช่วงเวลานั้น
‎เห็นได้ชัดว่าผู้คนในบลูโซนคอยดูแลญาติสูงวัย
‎ี่อย่างใกล้ชิดเป็นอย่างดี
‎หนึ่งในวิธีที่เร็วที่สุดในการทำให้พ่อแม่อายุสั้นลง
‎คือส่งพวกเขาเข้าบ้านพักคนชรา
‎เมื่อเข้าไปที่นั่น พวกเขา ‎จะมีอายุขัยสั้นลงสองถึงหกปี
‎ขึ้นอยู่กับกรณี
‎งานวิจัยชิ้นหนึ่งประเมินว่า ‎ปัจจุบัน คนอายุ 50 ในอเมริกา
‎มีโอกาสอย่างน้อย 53%
‎ที่จะได้อยู่บ้านพักคนชรา
‎แต่ที่ซาร์ดิเนีย คุณจะไม่มีวันได้เห็นแบบนั้น
‎พวกเขาให้คุณค่าความเป็นชุมชน ‎เกาะกลุ่มกันในชุมชน
‎และครอบครัวคือรากฐานของชุมชน
‎การที่พวกเขาอยู่บ้าน ‎ไม่เพียงได้รับการดูแลที่ดีกว่ามาก
‎แต่ยังได้ส่งต่อภูมิปัญญาให้คนรุ่นหลังด้วย
‎เราจะเข้าใจเรื่องนี้ได้ดีที่สุดเมื่อรับรู้
‎เรื่องราวของหมู่บ้านร้างแห่งนี้ ไกโร เวคคิโอ
‎มีเรื่องเล่าเก่าแก่ว่า ครั้งหนึ่งนานมาแล้ว
‎เมื่อคนแก่กลายเป็นภาระ
‎ลูกชายคนโตจะพาคนแก่ ‎ไปบนหน้าผาและผลักคุณลงมา
‎แต่ลูกชายคนหนึ่งแอบไม่ทำตาม
‎เขาซ่อนพ่อวัย 70 ของตนไว้ในบ้าน
‎ผ่านไปสักพัก ลูกชายคนนี้ ‎ประสบความสำเร็จอย่างเหลือเชื่อ
‎เมื่อมีคนถามเคล็ดลับความสำเร็จของเขา
‎เขาก็เปิดเผยว่าพ่อของเขายังมีชีวิตอยู่
‎และเขาประสบความสำเร็จ ‎เพราะพ่อส่งต่อภูมิปัญญาให้เขานั่นเอง
‎นิทานคุณธรรมเรื่องนี้สอนใจเราว่า
‎จงให้คุณค่าความสัมพันธ์กับผู้สูงอายุ
‎และถึงที่สุดแล้ว ‎พวกเขานี่เองที่ช่วยให้เรามีชีวิตที่ดี
‎คุณสนุกไหมเวลาอยู่ที่นี่หรือมันคืองาน
‎จะบอกให้นะ
‎เวลาเรามาที่นี่
‎เราผ่อนคลาย
‎เรามาเพื่อผ่อนคลาย
‎เพราะอยู่กับเธอเรารู้สึกสงบผ่อนคลาย
‎การดูแลจิอูเลียคงเป็นการผ่อนคลายอย่างหนึ่ง
‎เมื่อครั้งที่ผมเริ่มสืบค้นบลูโซนแห่งนี้ครั้งแรก
‎ผมเน้นไปที่ขนมปังซาวโดและมีเนสโตรเน
‎แต่ผมก็เริ่มมาคิดว่า
‎ตัวชี้วัดชัดเจนกว่านั้นที่ทำให้คนที่นี่มีอายุยืน
‎คือบรรทัดฐานทางสังคม ‎และประเพณีเหล่านี้ต่างหาก
‎การให้ความเคารพคนในครอบครัว
‎(ซาร์ดิเนีย การดูแลผู้สูงวัย)
‎ซาร์ดิเนียและโอกินาวะ ต่างก็ตั้งอยู่โดดเดี่ยว
‎ในภูมิประเทศห่างไกล
‎ซึ่งเป็นเหมือนปราการดั้งเดิม ‎ปลีกตัวเองจากโลกสมัยใหม่
‎และนั่นคือสิ่งที่ทำให้การเดินทาง ‎ครั้งต่อไปของผมน่าสนใจมาก
‎อย่างที่ทราบ เมื่อครั้งที่ผมเริ่มค้นหาบลูโซน
‎ผมแค่ต้องรู้ให้ได้ว่าในสหรัฐฯ มีประชากร ‎อายุยืนจำนวนมากที่ไหนหรือเปล่า
‎ผมเริ่มที่ซีดีซี ศูนย์ควบคุม ‎และป้องกันโรค ซึ่งก็ไม่พบอะไรมากนัก
‎แล้วผมก็เจอข้อมูลอายุขัย ‎เมื่อเทียบกันของแต่ละประเทศ
‎ซึ่งก็ไม่ได้ช่วยมากนัก
‎จนกระทั่งผมได้เบาะแสหนึ่งให้ไปดู ‎งานวิจัยสุขภาพของชาวแอดเวนทิสต์
‎ซึ่งติดตามสุขภาพของชาวแอดเวนทิสต์ ‎ผมเพิ่งรู้จักพวกเขาตอนนั้นเอง
‎แต่งานวิจัยสุขภาพชาวแอดเวนทิสต์ ‎ศึกษาชาวแอดเวนทิสต์มากถึง 96,000 คน
‎และนอกจากพบว่าพวกเขามีอายุขัยเท่าไหร่แล้ว
‎การที่เป็นคำถามเกี่ยวกับกิจวัตรและวิถีชีวิต
‎เราเลยเริ่มจะได้เห็นพฤติกรรม ‎ที่สัมพันธ์กับการมีชีวิตยืนยาวด้วย
‎เป็นงานวิจัยชุมชนแอดเวนทิสต์ที่น่าแปลกใจมาก
‎สาวกนิกายนี้กำลังพิสูจน์ให้เห็นว่า ‎เรามีอายุขัยสูงกว่าค่าเฉลี่ยได้
‎นี่ไม่ใช่สถานที่แปลกหน้า ‎ห่างไกลไปครึ่งโลกแต่อย่างใด
‎นี่คือบลูโซนหนึ่งในเขตชานเมืองของอเมริกา
‎ผมนึกถึงการขับรถไปโลมาลินดาครั้งแรก
‎ผมบินไปสนามบินนานาชาติลอสแอนเจลิส
‎เช่ารถ
‎แล้วขับประมาณสองชั่วโมงไปตาม ‎ถนนหมายเลขสิบ ถนนซานเบอร์นาร์ดิโน
‎ถนนหกเลน
‎แล้วผมก็ใช้ทางออกที่โลมาลินดา
‎และสิ่งแรกที่ผมเห็นคือเดลทาโก
‎แล้วผมก็คิด "นี่เหรอบลูโซน"
‎(โลมาลินดา สหรัฐฯ)
‎ดูยากที่จะเชื่อ แต่งานวิจัยนั้นระบุว่า
‎แต่ชาวแอดเวนทิสต์เหล่านั้น ‎มีอายุยืนกว่าชาวแคลิฟอร์เนียทั่วไป
‎ผู้ชายแอดเวนทิสต์อายุยืนกว่า 7.3 ปี ‎ผู้หญิงอายุยืนกว่าทั่วไป 4.4 ปี
‎ชุมชนธรรมดาในอเมริกาแห่งนี้ ‎ไม่ได้ตั้งอยู่โดดเดี่ยว
‎แล้วโลมาลินดามีคุณสมบัติเป็นบลูโซนได้ยังไง
‎เริ่มกันเลยนะ ขึ้นและลง
‎ผลักขึ้นแล้วดึง
‎ขึ้นและลง
‎หายใจออกเมื่อยกขึ้น
‎ระดับข้อศอกนี้
‎ในสหรัฐอเมริกา เราใช้เงินหลายพันล้าน ‎สมัครสมาชิกยิมโดยส่วนใหญ่ทิ้งไว้เฉยๆ
‎เราตั้งใจดี
‎แต่ดูเหมือนเราไม่สามารถ ‎ออกกำลังกายเป็นประจำ
‎นานพอที่จะเห็นความแตกต่างได้
‎แต่ไม่รู้ยังไง ชาวแอดเวนทิสต์ในโลมาลินดา
‎สามารถทำกิจกรรมออกกำลังเป็นประจำ ‎และมีนิสัยดูแลสุขภาพสม่ำเสมอ
‎ว้าว เซฟได้สวย
‎โอเค สอง ห้า หนึ่ง
‎ได้ยินมาว่าคุณเป็นคนนำ ‎กีฬาพิกเกิลบอลเข้ามาในโลมาลินดา
‎ฉันเล่นมาตั้งแต่ปี 2016
‎เจ้าแม่พิกเกิลบอลแห่งโลมาลินดา
‎ที่ผมกำลังเห็นอยู่ตรงนี้ ‎เดาว่านี่คือวันศุกร์ทั่วๆ ไป
‎ผมรู้ว่าก่อนหน้านี้ก็มีคนอายุ 82 ปี ‎คนอายุ 87 ปีมาเล่นที่นี่
‎ใช่
‎คุณอายุ 84 คุณเล่นคราวละกี่ชั่วโมงครับ
‎- สามชั่วโมง ‎- สามชั่วโมง
‎ใช่
‎คุณเป็นหมอด้วย
‎คุณคิดไหมว่าพิกเกิลบอล ‎อาจเป็นเคล็ดลับทำให้อายุยืน
‎ฉันว่ามันก็มีส่วน
‎- มีส่วนเหรอ ‎- แต่กิจวัตรประจำวันต่างหากสำคัญ
‎ฉันว่านั่นคือสาเหตุหลัก
‎การมีอายุยืนคือการออกกำลังและเข้าสังคม
‎ถ้าคุณซึมเศร้า คุณจะมีชีวิตอยู่ได้ไม่นาน
‎เมื่อคุณเข้าสังคมอย่างนี้ ‎คุณได้ตะโกน คุณมีความสุข
‎เราคุยกันเหมือนเด็กมัธยมปลาย
‎- เหรอ ‎- "มาเล่นกับเราสิ"
‎คนเหล่านี้ แม้จะเพิ่งมาครั้งแรก
‎ก็เป็นเพื่อนกันได้
‎และเมื่อคุณรู้ว่ามีคนต้องการคุณ
‎มีคนเป็นส่วนหนึ่งในชีวิตคุณ
‎คุณก็มีชีวิตยืนยาว
‎คุณมีสิ่งที่ทำให้อยากมีชีวิตอยู่ คุณต้อง...
‎ถ้าไม่มีใครสนใจคุณ ใครจะห่วงว่า ‎พรุ่งนี้ฉันจะมีชีวิตอยู่หรือเปล่าล่ะ
‎สำคัญที่มีคนต้องการคุณ
‎คุณสามารถเพิ่มอายุขัยได้เกือบหนึ่งในสาม
‎ด้วยการเคลื่อนไหวสม่ำเสมอ ‎แต่คนอเมริกันส่วนใหญ่ไม่ค่อยขยับตัว
‎ที่โลมาลินดา บางอย่างดูเหมือนจะได้ผล
‎เคล็ดลับที่น่าจะเป็นไปได้นั้น
‎ไม่ใช่การพยายามสร้างวินัยหรือควบคุมจิตใจ
‎แต่คือการสร้างชุมชนที่ทำกิจกรรมร่วมกัน
‎เซเว่นธ์เดย์แอดเวนทิสต์ ‎เป็นสายเมทอดิสต์อนุรักษ์นิยม
‎ซึ่งมีความโดดเด่นต่างจากชาวคริสต์นิกายอื่น
‎ตรงที่พวกเขาเผยแพร่แนวทางดูแลสุขภาพ
‎หนึ่งร้อยยี่สิบปีก่อน ที่แห่งนี้มีแต่สวนส้ม
‎เมื่อชาวแอดเวนทิสต์มาที่นี่ ‎เป็นครั้งแรก พวกเขาได้สร้างสองอย่าง
‎โบสถ์และโรงพยาบาล
‎และทั้งสองอย่างนั้น ‎ขยายตัวอย่างรวดเร็วในหนึ่งศตวรรษต่อมา
‎มหาวิทยาลัยโลมาลินดามีโรงพยาบาล ‎ที่ดีที่สุดแห่งหนึ่งในอเมริกา
‎และคริสตจักรแอดเวนทิสต์ ‎ก็ขยายไปทั่วโลกแล้วในตอนนี้
‎โลมาลินดาจึงไม่ได้อยู่ห่างไกล ‎เมื่อดูจากสภาพภูมิประเทศ
‎แต่ผมเริ่มมองว่าเมืองนี้ ‎ห่างไกลในแง่วัฒนธรรมอยู่สักหน่อย
‎พวกเขายึดถือหลักการ ‎เรื่องสุขภาพนี้อย่างเหนียวแน่น
‎และชุมชนนี้ไม่ได้เป็นแค่กลุ่มออกกำลัง
‎แต่เป็นกลุ่มศาสนาและสมาคมหนึ่งด้วย
‎ชาวแอดเวนทิสต์มีหลักปฏิบัติตน
‎ที่พวกเขาเชื่อว่าเพื่ออุทิศตนต่อพระเจ้า ‎หนึ่งในนั้นคือการหมั่นออกกำลังกาย
‎ซึ่งเราเห็นสิ่งนี้ชัดเจน ‎อีกอย่างคืองานอาสาสมัคร
‎บอกหน่อยครับว่านี่คืออะไร
‎นี่คือเรื่องสนุก
‎- เป็นความสนุก ‎- ออกกำลังบริการ
‎ใช่เลย
‎ที่นี่เองที่อะดรีนาลีนเริ่มกระฉูดแต่เช้า
‎มันเหมือน "พระเจ้า ‎ช่วยเราให้เป็นแขนขาของพระองค์"
‎ตอนนี้คุณรู้สึกได้ประโยชน์ใดๆ ไหม ‎กับการทำงานนี้ ในตอนนี้
‎มันทำให้เราสุขใจ
‎และเราทุกคนมีทางเลือกอยู่ทุกวัน
‎เราอยากนั่งๆ นอนๆ
‎หรืออยากทำงานสร้างสรรค์ล่ะ
‎เพื่อมีชีวิตที่ออกดอกออกผล ‎และได้รับใช้มนุษยชาติทุกแง่มุม
‎เราไม่ได้แค่เผยแผ่คำสอน
‎เราแจกจ่ายอาหาร ทักทาย และไปเยี่ยมคนป่วย
‎มีของบริจาคเยอะมาก
‎การทำงานอาสาสมัคร ‎อาจดูเหมือนขัดกับการดูแลสุขภาพ
‎แต่เรารู้ว่าคนที่ทำงานอาสามีความทรงจำดีกว่า
‎มีสังคมกว้างขวากว่า
‎ถึงกับมีการค้นพบว่าพวกเขามีความสุขมากกว่า
‎งานนี้เกี่ยวข้องกับการออกแรงเสมอ
‎รู้สึกว่ามันเป็นงานที่มีความหมาย
‎เพราะคุณจดจ่อกับผู้อื่นมากกว่ากับตัวเอง
‎เรามักจะมองข้าม ‎พลังของสิ่งเล็กๆ น้อยๆ เหล่านี้
‎เมื่อเราพิจารณาสาเหตุของการมีอายุยืน
‎แต่มีสิ่งสำคัญหนึ่งที่โดดเด่นกว่าพวก
‎นั่นก็คือชาวแอดเวนทิสต์เน้นเรื่องสารอาหาร
‎เอลเลน ไวต์เป็นหนึ่งในผู้ก่อตั้ง ‎และผู้นำคริสตจักรแอดเวนทิสต์
‎ในช่วงกลางศตวรรษที่ 19
‎เธออ้างว่าเธอเข้าใจถ่องแท้
‎ถึงความสำคัญของการมีวิถีชีวิตที่ดี
‎ซึ่งไม่ใช่แค่มีร่างกาย ‎แข็งแรงเท่านั้น แต่ต้องมีสติแจ่มใส
‎เพื่อจะได้ใกล้ชิดพระเจ้ามากขึ้น
‎เธอเสนอวิธีกินอาหาร ‎ที่ปลอดเนื้อสัตว์ คล้ายการกินมังสวิรัติ
‎มันไม่ใช่แค่ "ไม่กินเนื้อสัตว์"
‎แต่หมายถึง "กินอาหารให้สมดุล
‎ซึ่งต้องรวมผลไม้
‎พืชตระกูลถั่ว
‎ซีเรียล
‎พืชผัก
‎ถั่วเปลือกแข็งต่างๆ"
‎คุณมีสูตรอะไรไหมครับที่ยังแข็งแรงในวัย 84
‎คงเรื่องอาหาร
‎- อาหารเหรอ ‎- อาหารสำคัญที่สุด
‎เพราะนั่นคือสิ่งที่ให้พลังงาน
‎หล่อเลี้ยงสมองของเรา
‎คุณเป็นมังสวิรัติหรือเปล่า
‎ไม่ได้เป็นแต่แรกหรอกค่ะ ‎เมื่อก่อนเราชอบกินปลามาก
‎เราเคยชอบกินเนื้อมาก
‎ระดับคลอเรสเตอรอลของฉันพุ่งขึ้น ‎และฉันไม่อยากกินยา
‎เราเลยค่อยๆ หันมากินมังสวิรัติ
‎แล้วสังเกตได้ว่ายังไงครับ
‎แข็งแรงขึ้น
‎ตัวเลขคอเลสเตอรอลลดลง
‎ฉันจึงมั่นใจว่านี่แหละอาหารที่ควรกิน
‎(ตลาดโลมาลินดา)
‎มีการประเมินไว้ว่า
‎ชาวแอดเวนทิสต์ประมาณ 35% เป็นมังสวิรัติ
‎ในงานวิจัยของผม
‎พวกเขาได้แคลอรีแค่ห้าเปอร์เซ็นต์
‎จากเนื้อสัตว์ซึ่งเป็นสัตว์ปีกและปลา
‎แต่สำหรับคนอเมริกันโดยเฉลี่ย ‎เรารับสามเท่าของจำนวนนั้นเป็นอย่างน้อย
‎ที่โลมาลินดา
‎การกินพืชเป็นหลักคือพื้นฐานของศาสนานี้
‎พวกเขาถึงกับเริ่มก่อตั้งบริษัท ‎ผลิตอาหารมังสวิรัติในปี 1905
‎และแม้กระทั่งทุกวันนี้ ‎เมื่อผมเดินเข้าไปในตลาดโลมาลินดา
‎อาหารที่นั่นก็ยังเน้นพืชผัก
‎ถังขนาดใหญ่บรรจุถั่วและธัญพืช
‎แผนกผักผลไม้ขนาดมหึมา
‎แล้วก็มีแผนกเนื้อปลอมสารพัดอยู่ด้านหนึ่ง
‎แต่โดดเด่นต่างจากร้านขายของชำทั่วไป
‎ในประวัติศาสตร์ของมนุษย์ส่วนมาก
‎ผมคิดว่าการกินเนื้อสัตว์ ‎สัมพันธ์กับการมีสุขภาพที่ดีเสียอีก
‎เนื้อสัตว์ในตัวมันเองคือ ‎ปัจจัยเสี่ยงให้เกิดโรคบางชนิด
‎โรคอ้วน โรคหัวใจและหลอดเลือด
‎โรคมะเร็งบางชนิด โรคเบาหวาน
‎อีกอย่าง ในช่วง 20 ปีที่ผ่านมา
‎การวิจัยพบว่าส่วนประกอบบางอย่างในพืชผัก
‎ไม่มีในอาหารที่ทำจากเนื้อสัตว์
‎ซึ่งส่วนประกอบนั้นสำคัญต่อ ‎การมีสุขภาพที่ดีและอายุยืน
‎เราพบว่าการกินผลไม้ ‎ช่วยลดความเสี่ยงเป็นมะเร็งปอด
‎เรารู้ว่าคนที่กินถั่วเปลือกแข็ง ‎หนึ่งกำมือเป็นประจำ
‎มีอายุยืนมากขึ้นสามปี
‎โอ้โฮ
‎มันลดความเสี่ยงเป็นโรคหัวใจและหลอดเลือด
‎การกินถั่วประจำช่วยลด ‎ความเสี่ยงเป็นมะเร็งลำไส้ใหญ่
‎ดังนั้นไม่ใช่แค่งดเนื้อสัตว์ถึงดีต่อสุขภาพ
‎แต่คุณต้องกินอาหารประเภทนี้ประจำด้วย
‎พวกธัญพืช พืชตระกูลถั่ว
‎ผลไม้ ผัก และถั่วเปลือกแข็ง
‎เรามักจะถูกป้อนข้อมูลแง่ลบเรื่องอาหาร
‎แต่งานวิจัยของชาวแอดเวนทิสต์เผยให้เห็นว่า
‎นอกจากหลีกเลี่ยงอาหารจากเนื้อสัตว์แล้ว
‎การที่คุณกินผักผลไม้ ‎ถั่วเปลือกแข็งและถั่วต่างๆ เพิ่ม
‎มันช่วยคุณลดน้ำหนักและเพิ่มภูมิคุ้มกันได้จริง
‎- อรุณสวัสดิ์ ‎- สวัสดี สบายดีไหม
‎ดีครับ
‎ประเด็นคือพวกเขามีวิธี ‎ส่งเสริมให้คนใส่ใจสุขภาพ
‎ในเชิงบวก
‎แทนที่จะชี้นิ้วสั่ง "ห้ามทำแบบนั้นแบบนี้"
‎เรารู้ว่าชาวแอดเวนทิสต์ ‎ที่เน้นกินพืชผักจะมีอายุยืน
‎และมีน้ำหนักตัวน้อยกว่า ‎คนวัยเดียวกันที่กินเนื้อสัตว์
‎การศึกษาของชาวแอดเวนทิสต์ ‎ทำให้เราเห็นกิจกรรมหนึ่งที่ชัดเจน
‎กินพืชผักเป็นหลัก
‎ซึ่งเป็นสิ่งที่ทุกคนทำได้
‎(โลมาลินดา เน้นพืชผัก)
‎- มาทางนี้ ‎- ครับ
‎ผมจะได้ให้คุณดูว่าเรามีความเป็นมายังไง
‎- บรรพบุรุษของคุณมาจากจีนเหรอ ‎- ใช่
‎ผมเข้าใจถูกใช่ไหม ที่ไหนในจีนครับ
‎กวางตุ้ง
‎ทางใต้เหรอ
‎ใช่
‎เวลาคุณดูรูปพวกนี้ รูปไหนสำคัญกับคุณที่สุด
‎ลูกสาวผม
‎ทำไมรูปลูกสาวคุณถึงมีความหมายกับคุณที่สุด
‎ก็ผมมีลูกคนเดียว
‎คุณบอกว่าคุณมีอายุยืน
‎มากกว่าพ่อของคุณตั้ง 30 ปี
‎ถูกต้อง
‎และคุณเป็นชาวแอดเวนทิสต์ ‎แต่พ่อของคุณไม่ใช่เหรอ
‎เขาไม่รู้เรื่องการดูแลสุขภาพเลย
‎ทั้งดื่ม และสูบ
‎ถ้าผมเดินตามรอยเท้าพ่อ ‎เรื่องวิถีชีวิตและสิ่งต่างๆ
‎ผมคงตายไปแล้ว
‎ผมอยากทดลองทำตามทฤษฎีของตัวเอง
‎อย่างที่ทราบ คนอเมริกัน ‎หมกมุ่นกับการหาวิธีมีสุขภาพดีด่วนได้
‎คิดรูปแบบการกิน อาหารเสริม
‎แต่จากที่ผมสังเกตเห็น
‎สุขภาพดีมีได้จากการทำ ‎สิ่งที่ถูกต้องเป็นเวลานานพอ
‎และหลีกเลี่ยงสิ่งที่ไม่ดีต่อสุขภาพ
‎ซึ่งผมไม่ได้พูดถึงระยะแค่ไม่กี่เดือน ‎แต่เป็นปี หลายสิบปี หรือตลอดชีวิต
‎และเมื่อคุณดูกิจกรรมของ ‎ชาวแอดเวนทิสต์และการมีวันสะบาโต
‎ทุกสัปดาห์ซึ่งคุณทำสิ่งที่เชื่อเป็นกิจวัตร
‎คุณช่วยเล่าสั้นๆ ได้ไหมว่า
‎นับจากคืนวันศุกร์ที่เริ่มวันสะบาโตจนถึงวันเสาร์
‎มันเป็นยังไง คุณทำอะไรบ้าง
‎เราก็ไม่ไปซื้อของ ไม่ไปเล่นกีฬา
‎- แล้วคืนวันศุกร์ล่ะ ‎- สำหรับฉัน ฉันไปร้องประสานเสียง
‎วิถีชีวิตคนอเมริกันเต็มไปด้วยความเครียด
‎มีแต่ความกังวล เร่งรีบ
‎ลากยาวจากงานนั้นไปงานนี้ ‎ตารางงานเราแน่นมาก
‎ชาวแอดเวนทิสต์มีช่วงเวลาสุขสงบ
‎ระหว่างเย็นวันศุกร์ ‎จนถึงเย็นวันเสาร์รวม 24 ชม.
‎ซึ่งพวกเขาจะไม่ทำอะไรเลย
‎ในฐานะนักเทศน์ของแอดเวนทิสต์
‎เล่าให้ฟังหน่อยว่าวันสะบาโตของแอดเวนทิสต์
‎มีอะไรที่คุณคิดว่าช่วยให้คนอายุยืนยาวครับ
‎ว่ากันว่าในวันที่เจ็ดของสัปดาห์ ‎พระเจ้าทรงพักผ่อน
‎ดังนั้น เราก็เชื่อฟังคำสอนของพระองค์
‎ได้ ลูกจะพักผ่อนจริงจังเพื่อเห็นแก่พระเจ้า
‎ซึ่งการพักผ่อนนั้นไม่ใช่แค่การนอนเฉย
‎แต่พักผ่อนจริงๆ ที่ทำให้เกิดความพึงพอใจ
‎มันต่างจากการพักผ่อนทั่วไป
‎โดยทั่วไปคุณกังวลเรื่องต่างๆ หรือจิตใจสงบครับ
‎ผมว่าจิตใจผมสงบนะ
‎กังวลไปก็ช่วยอะไรเราไม่ได้
‎มันดูดพลังเรา
‎สุขภาพจิตของเราจะแย่เวลากังวลเรื่องต่างๆ
‎ผมหมายถึงกังวลว่าฉันควรกินอะไรดี ‎ฉันควรดื่มอะไร ฉันควรใส่อะไร
‎หลายคนทำอย่างนั้น
‎เมื่อมองบลูโซนแห่งศรัทธานี้ ‎ผมเห็นสิ่งหนึ่งเด่นชัด
‎ชาวแอดเวนติสต์เคร่งศาสนา ‎และมีศรัทธาแรงกล้า
‎ที่ซาร์ดิเนียเราก็เห็นชาวคาทอลิกที่เข้มงวด
‎และที่โอกินาวะ
‎เราก็เห็นพวกเขาเคารพบรรพบุรุษ
‎และเมื่อเขาไหว้บรรพบุรุษ เขาขออะไร
‎ช่วยคุ้มครองเราด้วย ผมขอให้บรรพบุรุษคุ้มครอง
‎ช่วยดูแลเรา
‎ผมขออย่างนั้น
‎ขอให้เราแข็งแรง
‎ขอพรให้หลานๆ
‎ให้พวกเขาปลอดภัย
‎งานวิจัยชิ้นหนึ่งพบว่าคนที่ ‎ระลึกถึงสิ่งที่ตนศรัทธามากกว่าอาทิตย์ละครั้ง
‎มีอายุขัยยาวนานขึ้นได้เจ็ดปี
‎ไม่สำคัญหรอกว่าคุณนับถือศาสนาอะไร
‎สิ่งสำคัญคือคุณเป็นส่วนหนึ่ง ‎ของชุมชนที่ศรัทธาบางอย่าง
‎และคุณมีส่วนร่วม
‎นี่คือสิ่งที่เราทุกคนมีได้
‎พระบิดาและพระเจ้าของเรา ‎ท่านนั่งอยู่สูง ท่านมองลงมา
‎พระองค์ชื่นชมผลงานสร้างของพระองค์
‎บุตรชายและบุตรสาวของพระองค์
‎เราขอขอบคุณที่ให้เรามารวมตัวกันครั้งนี้
‎ทั้งผู้ที่เยาว์วัยและอาวุโส
‎และเราขอขอบคุณสำหรับการร่วมบูชาในวันนี้
‎ที่เราเข้าร่วมเสมอมา
‎ขอบคุณ
‎สำหรับชาวแอดเวนทิสต์ ผมคิดว่าศรัทธา ‎ทำให้พวกเขาแน่วแน่ในวิถีชีวิตแบบนี้
‎มันเตือนใจให้เข้าสังคม
‎เตือนให้นึกถึงเป้าหมายชีวิต
‎มันเตือนให้คุณกินอาหาร ‎ที่ไม่ผ่านการแปรรูปและเน้นพืชผัก
‎เพราะปัญหาของการดูแลสุขภาพของคนส่วนใหญ่
‎คือขาดการทำต่อเนื่องในระยะยาว
‎แต่เรารู้ด้วยว่าพฤติกรรม ‎ดูแลสุขภาพเป็นเหมือนโรคติดต่อ
‎งานวิจัยบางชิ้นบอกว่า ‎ถ้าเพื่อนสนิทคุณสามคนเป็นโรคอ้วน
‎เป็นไปได้มากว่าคุณเองก็จะมีน้ำหนักเกินค่าเฉลี่ย
‎การสูบบุหรี่และแม้แต่ความเหงาก็อาจติดต่อกันได้
‎ดังนั้นบทเรียนที่นำมาทำตามได้ ‎มากที่สุดคือเข้ากลุ่มที่เหมาะสม
‎การคบคนที่มีแนวคิดการพักผ่อนที่ดีต่อสุขภาพ
‎เช่น ทำสวน เดินเล่น
‎ส่งผลอย่างมากต่อวิถีชีวิตที่คุณเคยชิน
‎และมันก็ไม่เลวร้าย
‎ที่จะมีคนใกล้ชิดสักคนกินอาหารมังสวิรัติ
‎เพราะเพื่อนจะได้สอนคุณกินอาหารเน้นพืชผัก
‎ซึ่งมันอาจได้ผลหรือเปล่าไม่รู้ ‎ที่จะพาเราขึ้นสวรรค์
‎แต่ผมรู้ว่ามันช่วยทำให้เรามีวิถีชีวิต ‎ที่แน่วแน่และงดงามในระยะยาว
‎เมื่อเรามีพฤติกรรมที่ดีต่อสุขภาพ มีนิสัยรักสุขภาพ
‎ซึ่งชีวิตแบบนั้นมีพลัง
‎เราได้พบตัวอย่างที่ยอดเยี่ยม ‎ของการมีอายุยืนยาวในซาร์ดิเนีย
‎ในโอกินาวะและโลมาลินดา
‎ทุกที่ที่เราไป เราได้เรียนรู้สิ่งใหม่ๆ
‎แต่ผมอยากตามหากลุ่มคนที่มีอายุยืนในที่อื่นๆ
‎และผมได้ยินว่ามีสถานที่หนึ่งนอกชายฝั่งตุรกี
‎ที่จริงมันอยู่ในพรมแดนกรีซ
‎และไม่แปลกใจเลยที่คนที่นี่จะมีอายุยืนยาว
‎แต่ในกรีซมีเกาะซึ่งมีคนอยู่อาศัย 227 เกาะ
‎และมีเพียงเกาะเดียวที่โดดเด่นกว่าเกาะอื่น
‎เพราะเป็นที่รวมของคนอายุยืน
‎ที่นี่มีอะไรดีงั้นรึ
‎(ซีรีส์นี้จัดทำขึ้นเพื่อให้ความบันเทิงและความรู้)
‎(ไม่ได้ให้คำแนะนำทางการแพทย์หรือสุขภาพ)
‎(ถ้าเป็นเรื่องสุขภาพควรปรึกษาแพทย์)
‎(ก่อนที่คุณจะเปลี่ยนแปลง ‎อาหาร วิธีออกกำลัง หรือวิถีชีวิต)
‎คำบรรยายโดย เพียรพิไล ธรรมลิขิตชัย